„În cazul neprezentării propunerii de reducere a bugetului conform sumei comunicate, D.G.E (Direcția Generală Economică din cadrul Primăriei Capitalei, n.r.) va reduce suma din bugetul instituției dvs. de la un alineat bugetar aleatoriu”, se arată în notificare.









E-mailul primit miercuri de Teatrul Evreiesc de Stat, prezentat de Maia Morgenstern:



„Având în vedere NOTIFICAREA Administratorului Public nr. 1251/05.06.2019, la propunerea Ordonatorului Principal de Credite , Administratorului Public si D.G.E. și ținând cont de execuția bugetului local al Municipiului Bucuresti la data prezentă, vă rugăm ca până mâine 20.06.2019, ora 10:00 să prezentați propunerea de reducere a bugetului pentru anul 2019 in forma tabelara conform clasificației bugetare, cu suma de 500.000 lei.



În cazul neprezentării propunerii de reducere a bugetului conform sumei comunicate, D.G.E va reduce suma din bugetul instituției dvs. de la un alineat bugetar aleatoriu.



Documente vor fi predate la sediul PMB – DGE, mansarda.



Avem rugămintea sa ne confirmați primirea acestui e-mail și să ne transmiteți un număr de înregistrare”.









Citește aici mai mult. Reamintim că administratorul public al Bucureștiului, Sorin Chiriță, a transmis pe 5 iunie direcțiilor din Primăria Capitalei, instituțiilor din subordine și companiilor municipale o scrisoare care atestă situația financiară dezastruoasă de la Primăria Capitalei din cauza scăderii cotelor defalcate din TVA ce ajung la administrația locală. Mai exact, în primele 5 luni ale anului, veniturile au scăzut cu 15%, iar, în acest ritm, până la finalul anului se estimează o scădere de până la 35%. Sorin Chiriță cere instituțiilor din subordinea Primăriei Capitalei să diminueze cheltuielile și să facă investiții noi doar dacă sunt strict necesare.

Potrivit notificării, trimise prin e-mail în cursul zilei de miercuri, Teatrul Evreiesc avea termen pentru a transmite propunerea de reducere a bugetului mai puțin de 24 de ore, până astăzi (joi), la ora 10.00.